b"\n_START_ARTICLE_\nOswald von Nell-Breuning\n_START_SECTION_\nBakgrunn og utdannelse\n_START_PARAGRAPH_\nOswald von Nell-Breuning var s\xc3\xb8nn av vingodsbesitteren Arthur von Nell (1857\xe2\x80\x931939) og hans hustru Bernharda von Breuning (1862\xe2\x80\x931933). Foreldrene hadde helst sett at Oswald skulle overta familiebedriften, men han ble tidlig trukket mot prestekallet i stedet. _NEWLINE_Han tok abitur i 1908 ved det humanistiske Friedrich-Wilhelm-Gymnasium \xe2\x80\x93 samme l\xc3\xa6restedet som Karl Marx var blitt utdannet fra._NEWLINE_Etter skoletiden viet Nell-Breuning seg i fire studiesemestre til matematisk-naturvitenskapelige studier. Han h\xc3\xb8rte forelesninger i Kiel, M\xc3\xbcnchen, Stra\xc3\x9fburg og Berlin (der blant annet av sosial\xc3\xb8konomen Adolph Wagner).\n_START_SECTION_\nJesuitt\n_START_PARAGRAPH_\nI Innsbruck begynte han i 1910 studier i filosofi og teologi. I 1911 tr\xc3\xa5dte han der inn i jesuittordenen. S\xc3\xa5 fulgte to \xc3\xa5rs novisiat i 's-Heerenberg (Nederland), og s\xc3\xa5 begynte han p\xc3\xa5 filosofistudier ved ordenens h\xc3\xb8yskole i Valkenburg. Ordensstudiet ble avbrutt ved hans milit\xc3\xa6rstjeneste i F\xc3\xb8rste verdenskrig (1914\xe2\x80\x931916), der han tjenestegjorde i saniteten i en malteser-lasarettropp. _NEWLINE_I 1916 ble han dimittert som stridsudyktig, og ble da sendt som oppdrager til jesuittkollegiet Stella Matutina i Feldkirch. I 1920 fortsatte han studiene i Innsbruck.\n_START_SECTION_\nPrest\n_START_PARAGRAPH_\nHan ble presteviet i Innsbruck i  1921. I 1926 ble han sendt til M\xc3\xbcnster, der han promoverte til doktorgraden 1928 for Joseph Mausbach og Heinrich Weber. Hans sissertasjon  behandlet temaet Grundz\xc3\xbcge der B\xc3\xb6rsenmoral og gjorde ham kjent i den katolske offentlighet. Senere samme \xc3\xa5r ble han professor for moralteologi, kirkenrett og selskapsrett ved den nylig grunnlagte Philosophisch-Theologische Hochschule Sankt Georgen i Frankfurt am Main, hvor han arbeidet og ble boende ogs\xc3\xa5 etter sin emeritering.\n_START_SECTION_\nVirke til 1945\n_START_PARAGRAPH_\nOswald von Nell-Breuning fikk seg et ry som fremragende \xc3\xb8konom ogs\xc3\xa5 utenfor de kirkelige kretser. H\xc3\xb8ydepunktet for hand datidige virksomhet vat hans angj\xc3\xb8rende og styrende medvirkning ved den pavelige sosialencyklika Quadragesimo anno, utsendt av pave Pius XI i 1931. Her ble subsidiaritetsprinsippet utviklet; likes\xc3\xa5 m\xc3\xa5lbar encyklikaen blant annet den katolske kirkes kritikk av det kapitalistiske klassesamfunn. Dokumentet understreket at l\xc3\xb8nnsarbeid og kapital var likeverdige, at eiendomsretten h\xc3\xb8rte sammen med sosiale forpliktelser, og det ble g\xc3\xa5tt inn for \xc2\xaben ny samfunnsorden\xc2\xbb. _NEWLINE_Under den tyske nasjonalsosialismes tid var pater Nell-Breuning fra 1936 til 1945 rammet av skrive- og publikasjonsforbud. I 1944ble han for angivelige valutaforbrytelser d\xc3\xb8mt til to \xc3\xa5rs tukthus, men av \xc2\xabhelsegrunner\xc2\xbb slapp han \xc3\xa5 sone.\n_START_SECTION_\nVirke etter 1945\n_START_PARAGRAPH_\nEtter Annen verdenskrig utfoldet Nell-Breuning en travel virksomhet som professor, publisist og talsmann for den katolske kirke. Fra 1947 til 1950 utgav han sammen med Hermann Sacher en W\xc3\xb6rterbuch der Politik (\xc2\xabpolitikkens ordbok\xc2\xbb), og her var medtatt mange av grunnleggende elementer av den katoldske sosiall\xc3\xa6re om Nell-Breuning hadde v\xc3\xa6rt med p\xc3\xa5 \xc3\xa5 utvikle._NEWLINE_I 1948 fikk han l\xc3\xa6reoppdrag for forretnings- og sosialetikk ved Johann-Wolfgang-Goethe-universitetet i Frankfurt am Main, og universitetet utnevnte ham i 1956 til honorarprofessor. Han var dessuten med i K\xc3\xb6nigswinterer Kreis ved Institut f\xc3\xbcr Gesellschafts- und Wirtschaftsordnung der \xe2\x80\x93 sammen med Theodor Brauer, G\xc3\xb6tz Briefs, Gustav Gundlach, Paul Jostock, Franz H. Mueller og Heinrich Rommen._NEWLINE_Fra dets grunnleggelse virket Nell-Breuning dessuten ved Frankfurter Akademie f\xc3\xbcr Arbeit._NEWLINE_Hans interesse konsentrerte srg fra 1950-\xc3\xa5rene som om fr sktuelle sp\xc3\xb8rsm\xc3\xa5l innen finans- og samfunnspolitikken. I det trebinds samleverket Wirtschaft und Gesellschaft (1956-60) tok han for seg sp\xc3\xb8rsm\xc3\xa5l vedr\xc3\xb8rende en \xc3\xb8konomisk nyordning. Det var et viktig anliggende for ham at de kapitalistiske foretaksstrukturer som var blitt etablert f\xc3\xb8r 1933, m\xc3\xa5tte nyordnes. Arbeidstakerne m\xc3\xa5tte integreres sterkere i industrisamfunnet og bli likeberettigede partnere med arbeidsgiverne. Blant de viktigere emner for ham var belastningsutligning, rettferdig l\xc3\xb8nn, fagforeningenes streikerett, bolign\xc3\xb8den, formuespolitikken og bedriftslovgivningen._NEWLINE_Pater Oewald von Nell-Breuning hadde et s\xc3\xa6rlig tett forhold til fagforeningene. Fra 1959 far han medlem av det tyske fagforeningsforbunds forretningslivsvitenskapelige institutt. Han gikk inn for enhetsfagforening (ubundet av politisk parti eller retning) og fors\xc3\xb8kte \xc3\xa5 bekjempe gjenopplivelsen av retningsfagforeninger. Han var i mange \xc3\xa5r r\xc3\xa5dgiver for Deutscher Gewerkschaftsbund (DGB). Pater Nell-Breuning fors\xc3\xb8kte \xc3\xa5 opprettholde den kristelige innflytelse innen DGB og forhindre en marxistisk kursutvikling. Til tross for sitt tette forhold til DGB inntok han p\xc3\xa5 noen sentrale punkter en DGB-kritisk holdning: Han gikk s\xc3\xa5ledes imot innf\xc3\xb8ringen av 35-timers-uken med fullt l\xc3\xb8nnslikhet, og var for muligheten for lockout._NEWLINE_Nell-Breuning gikk inn for arbeidstakernes deltakelse som medeiere av produktiveiendommen og st\xc3\xb8ttet tanken om investivl\xc3\xb8nn. _NEWLINE_Fra misten av 1960-\xc3\xa5rene forskj\xc3\xb8v han sitt engasjement fra arbeidernes medeierrettigheter til medbestemmelsesrettigheter, og utviklet og begrunnet dette sosialaletisk i en rekke artikler._NEWLINE_Nell-Breuning stod i tett kontakt med den katolske arbeidstakerforening. Han medvirket r\xc3\xa5dgivende ved formuleringen av SPDs s\xc3\xa5kalte Godesberger Programm, som han betegnet som et \xc2\xabkortfattet repetitorium av den katolske sosiall\xc3\xa6re\xc2\xbb._NEWLINE_Nell-Breuning var dessuten medlem av vitenskapelige r\xc3\xa5dgivende komiteer for Finansministeriet (1948-65), Ministeriet for byoppbyggelse og boligvesen (1950-58) og Ministeriet for familie- og ungdomsanliggender (1959-61)._NEWLINE_Ved sin hundre\xc3\xa5rsdag \xc3\xb8nsket noen gratulanter ham enda et par leve\xc3\xa5r, hvorp\xc3\xa5 han svarte: \xc2\xabNei, det er for lite for meg \xe2\x80\x93 jeg vil leve evig\xc2\xbb. Den 21. august 1991 d\xc3\xb8de Oswald von Nell-Breuning i Frankfurt am Main i en alder av 101 \xc3\xa5r. Han hadde da bak seg 1800 offentliggj\xc3\xb8ringer. _NEWLINE_Blant hans tallrike studenter h\xc3\xb8rer den nederlandske sosiolog og jesuitt Harry Hoefnagels og den tyske politiker Norbert Bl\xc3\xbcm. Ved Philosophisch-Theologischen Hochschule Sankt Georgen i Frankfurt am Main opprettet man i 1992 Oswald von Nell-Breuning-Institut f\xc3\xbcr Wirtschafts- und Gesellschaftsethik, som har hatt leder som Friedhelm Hengsbach og Bernhard Emunds."